Dzelzavas internātpamatskola

Dzelzavas internātpamatskola (iepriekš Dzelzavas speciālā internātpamatskola) ir internātskola Madonas novada Dzelzavas pagastā. Skola dibināta 1965. gadā. Skolā tiek realizētas speciālās pamatizglītības programmas un profesionālās pamatizglītības programmas. 

Skolā mācās bērni no 1. līdz 9. klasei. Pēc 9. klases beigšanas skolēniem tiek piedāvāta iespēja izvēlēties vienu no trīsgadīgajām arodprogrammām. Sekmīgi nokārtojot kvalifikācijas eksāmenu, skolēni iegūst 1. līmeņa profesionālās pamatizglītības apliecību. No 1999. gada skolā tiek integrēti skolēni ar smagiem kustību traucējumiem. Skola ir pielāgota, lai pa to varētu pārvietoties arī skolēni ratiņkrēslos.

Izglītības programmas 
Skola piedāvā apgūt speciālo pamatizglītību izglītojamiem ar garīgās attīstības traucējumiem no 1. - 9. klasei. 
Pēc speciālās pamatizglītības iegūšanas - profesionālo pamatizglītību šādās programmās:
 Ēdināšanas pakalpojumi, iegūstamā kvalifikācija - pavāra palīgs. Mācību ilgums 3 gadi. 
 Kokizstrādājumu izgatavošana, iegūstamā kvalifikācija - galdnieka palīgs. Mācību ilgums 3 gadi. 

Speciālās pamatizglītības programmu izglītojamiem ar smagiem garīgās attīstības traucējumiem vai vairākiem smagiem attīstības traucējumiem no 1. līdz 9. klasei. 
Pēc 9. klases beigšanas šiem skolēniem ir iespēja turpināt mācīties darba iemaņu klasē. Mācību ilgums 3 gadi. 
Profesionālās pamatizglītības programmās un darba iemaņu klasē tiek uzņemti skolēni arī no citām skolām.

Galdnieka palīgs 
Galdnieka palīgs - pirmais profesionālais kvalifikācijas līmenis. 

Profesionālās pamatizglītības mērķis:
Izglītības procesa rezultātā, sagatavot galdnieka palīgu, kurš atbilstoši darba specifikai un kvalifikācijas prasībām, veic vienkāršus darbus galdnieku darbnīcās, piemājas saimniecībā, prot strādāt gan individuāli, gan komandā. 

Mācību priekšmeta nosaukumi:
 Galdniecības tehnoloģijas pamati
 Materiālmācības pamati
 Darba aizsardzības pamati
 Rasēšanas un skicēšanas pamati
 Koksnes aizsardzības un apdares pamati
 Saskarsmes pamati

Pavāra palīgs 
Pavāra palīgs - pirmais profesionālais kvalifikācijas līmenis. 

Profesionālās Pamatizglītības mērķis:
Izglītības procesa rezultātā nodrošināt profesionālas pamatizglītības programmas apguvi, sagatavot ēdināšanas pakalpojumu darbinieku, kurš strādā ēdināšanas uzņēmumos un atbilstoši darba specifikai un kvalifikācijas prasībām veic pārtikas produktu pirmapstrādi, vienkāršu ēdienu un piedevu gatavošanu, prot strādāt komandā. 

Mācību priekšmetu nosaukumi:
 Uztura fizioloģija, sanitārija un higiēna
 Darba organizācija ēdināšanas uzņēmumos
 Darba drošības un aizsardzības noteikumi
 Ēdināšanas uzņēmumu aprīkojums
 Pārtikas produktu zinības
 Viesu apkalpošanas pamati
 Ēdienu gatavošanas tehnoloģija
 Saskarsmes pamati

Pirmsskola 
Sākot ar 2012. gada septembri ir atvērta speciālās pirmsskolas izglītības programma bērniem no 1,5 gadu vecuma, grupiņa "Cālīši". Bērni tiek uzņemti programmās ar kodiem 11015811; 11015911; 11015611, ar pedagoģiski medicīniskās komisijas atzinumu. 

Bērnudārzs atvērts arī vasarā.

Pasākumi pirmsskolā 
Līdz šim bērniem bijusi iespēja piedalīties tādos pasākumos kā Miķeļdiena, "Krāsu nedēļa", "Matemātikas sastrēgumstunda", rotaļu pēcpusdiena u. c.

Uzņemšana skolā

Tālākās izglītības iespējas 
 turpināt izglītību profesionālās izglītības programmās;
 izglītoties dažāda veida profesionālās pilnveides programmās, attiecīgās nozares kursos, semināros

Audzināšanas darbs 
Skola piedāvā skolēniem iesaistīties arī dažādos pasākumos, kas kļuvuši par skolas tradīcijām:
 Pirmā skolas diena
 Skolotāju diena
 Miķeļdienas izstāde - tirgus
 Mārtiņi
 Spēkavīru sacensības veltītas Lāčplēša dienai. Lāpu gājiens
 Latvijas dzimšanas dienas svinības
 Ziemassvētki
 Valentīndiena
 Lieldienas
 Popiela
 Skolas solists
 Mātes diena
 Mācību priekšmetu nedēļas, dažādi konkursi
 Pārgājieni
 Pēdējais zvans
 Mācību gada noslēguma pasākums - pikniks
 Izlaidums

Tāpat tiek rīkots arī kross, draudzības spēles futbolā, florbolā, galda tenisa sacensības, jubilāru sveikšana, dažāda veida stafetes, dzejas diena, krāsu nedēļa u. c.

Mācību darbs 
Lai motivētu skolēnus uzlabot savus mācību sasniegumus, ir tikuši rīkoti konkursi "Gada skolēns" un "Superklase".

Atsauces

Ārējās saites 
 

Skolas Latvijā